SCB Financial Markets คาดกรอบเงินบาทวันนี้ 35.75 – 35.95 บ./ดอลลาร์
SCB Financial Markets คาดเงินบาทวันนี้ (22 ส.ค.65) เคลื่อนไหวกรอบ 35.75 – 35.95 บ./ดอลลาร์ ตลาดรอฟังแถลงการณ์ “พาวเวลล์” 25-27 ส.ค.นี้
SCB Financial Markets คาดเงินบาทวันนี้ (22 ส.ค.65) เคลื่อนไหวกรอบ 35.75 – 35.95 บ./ดอลลาร์
22 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (22 ส.ค.65) เคลื่อนไหวในกรอบ 35.75 – 35.95 บาท/ดอลลาร์
โดยค่าเงินบาทยังเคลื่อนไหวในโซนอ่อนค่า ตามดัชนีดอลลาร์สหรัฐที่พุ่งขึ้นแตะจุดสูงสุดรอบ 5 สัปดาห์ หลังจากนักลงทุนปรับตัวรับการคาดการณ์ที่ว่าธนาคารกลางสหรัฐ (เฟด) จะยังคงปรับขึ้นอัตราดอกเบี้ยต่อไปเพื่อแก้ไขปัญหาเงินเฟ้อ
ส่วนค่าเงินหยวนของจีนอ่อนค่าแตะ 6.8199 หยวน/ดอลลาร์ ในวันศุกร์ ซึ่งถือเป็นจุดต่ำสุดนับตั้งแต่เดือนกันยายน 2020 ส่งผลทำให้ค่าเงินในเอเชียอ่อนค่าตามด้วยเช่นกัน
ขณะที่ตลาดรอฟังแถลงการณ์ของนายเจอโรม พาวเวลล์ ประธานธนาคารกลางสหรัฐ (เฟด) ในงานประชุมประจำปีที่แจ็คสัน โฮลในวันที่ 25-27 สิงหาคมนี้